Diari Oficial de la Generalitat Valenciana


Sumari del DOGV 8069, del 23-06-2017 (2017/5670)

RESOLUCIÓ de 21 de juny de 2017, de la Presidència de la Generalitat, per la qual es concedeixen beques per a la realització de pràctiques professionals en matèria d'informàtica en les dependències de la Sotssecretaria de la Presidència de la Generalitat, per als exercicis 2017 i 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8069

Data del DOGV
:   23-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5670


Data del document
:   21-06-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de juny de 2017, de la Presidència de la Generalitat, per la qual es concedeixen beques per a la realització de pràctiques professionals en matèria d'informàtica en les dependències de la Sotssecretaria de la Presidència de la Generalitat, per als exercicis 2017 i 2018. [2017/5670]  
El Decret 20/2016, de 12 de desembre, del president de la Generalitat, estableix les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
Mitjançant una resolució de 5 d'abril de 2017, de la Presidència de la Generalitat, es van convocar quatre beques per a la realització de pràctiques professionals en matèria d'informàtica en les dependències de la Sotssecretaria de la Presidència de la Generalitat.  
La comissió avaluadora, constituïda d'acord amb l'apartat huité de l'esmentada resolució de 5 d'abril de 2017, una vegada baremats els mèrits aportats per les persones candidates i realitzades les entrevistes corresponents, va efectuar una proposta d'adjudicació de les beques, d'acord amb els termes de l'acta de data 16 de maig de 2017, estesa a aquest efecte.  
Està acreditat que hi ha consignació pressupostària suficient en la línia S4002000 de l'aplicació pressupostària 98.35.59.829.74.7, de la Sotssecretaria, dels pressupostos de la Generalitat per a 2017, per a atendre les obligacions derivades d'aquesta resolució, i es preveu la mateixa aplicació i línia per a l'any 2018.  
La Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, en l'apartat seté, delega en la persona titular de la Sotssecretaria de la Presidència la convocatòria i l'atorgament de les beques a què es refereix el Decret 132/2009, de 4 de setembre, del Consell, o la normativa que el substituïsca, dins del seu respectiu àmbit material i funcional que té delegat.  
  
En virtut del que s'exposa i, de conformitat amb el que estableix l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer  
Adjudicar tres de les quatre beques convocades per a la realització de pràctiques professionals en matèria d'informàtica, per un import total de 19.299,27 euros (dènou mil dos-cents noranta-nou euros amb vint-i-set cèntims) amb càrrec a l'aplicació pressupostària 41.49.12.774.00.3 línia de subvenció S4002000 del pressupost per a l'exercici 2017 i per 18.185,07 euros (díhuit mil cent huitanta-cinc euros amb set cèntims) amb càrrec a la mateixa línia i aplicació pressupostària de 2018, a les persones sol·licitants que han obtingut les majors puntuacions, de conformitat amb el que estableix la base sisena de l'annex I de la convocatòria.  
  
Segon  
Adjudicar una de les dues beques convocades per a la realització de pràctiques professionals d'informàtica, en l'especialitat de Microinformàtica, a la persona sol·licitant que ha obtingut una major puntuació en aquesta especialitat, de conformitat amb el barem establit en l'article 4 del Decret 20/2016, que és:  
  
 Punts  
ÓSCAR SANCHO CEBOLLA 20,4  
  
No adjudicar l'altra beca convocada per a la realització de pràctiques professionals en matèria d'informàtica, en l'especialitat de Microinformàtica, perquè no existeixen més candidats.  
  
Tercer  
Adjudicar les dues beques convocades per a la realització de pràctiques professionals d'informàtica, en l'especialitat de Desenvolupament d'Aplicacions Informàtiques, a les persones sol·licitants que han obtingut major puntuació en aquesta especialitat, de conformitat amb el barem establit en l'article 4 del Decret 20/2016, que són:  
  
 Punts  
JOAN EVARIST VICENTE GIRONA 20,8  
MARCOS FERNÁNDEZ ANDREU 19,4  
  
Quart  
No constituir borsa de reserva, de cap de les especialitats, atés que les tres persones sol·licitants han resultat adjudicatàries d'una de les beques en matèria d'informàtica.  
  
Cinqué  
El període de duració de les beques començarà el 26 de juny de 2017 i finalitzarà el 25 de juny de 2018, i es podrà prorrogar, abans d'aquesta última data, per un període màxim d'un any, mitjançant una resolució expressa de la Presidència de la Generalitat, sempre que existisca consignació adequada i suficient en els pressupostos de la Generalitat per a 2018 i 2019, i que l'exercici de l'activitat que s'estiga efectuant així ho requerisca o aconselle. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, per la qual es regula la concessió de beques, que estiga vigent en aquest període.  
  
Sisé  
La publicació d'aquesta resolució produeix els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i, als efectes de publicitat i transparència, s'inserirà la informació corresponent en la seu electrònica o portal institucional de la Generalitat en internet, www.gva.es.  
  
Contra aquesta resolució, que posa fi a la via administrativa, podrà interposar-se un recurs de reposició davant de l'òrgan que ha dictat l'acte, en el termini d'un mes comptat a partir de l'endemà de la seua publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que puguen simultaniejar-se ambdós recursos, i tot això sense perjuí que s'utilitze qualsevol altra via que es considere oportuna.  
  
València, 21 de juny de 2017.- El president de la Generalitat, p. d. (R 12.02.2016, del president de la Generalitat, de delegació d'atribucions; DOCV 17.02.2016), el sotssecretari: Emili Josep Sampio Morales.